માર્કેટમાં અત્યારે નવવધૂ માટે પાયલની વિવિધ ડીઝાઇન મળી રહી છે. ચાંદી સિવાય ઇમીટેશનમાં એટલી બધી ડીઝાઇન મળે છે કે ડ્રેસ પ્રમાણે તમે અલગ-અલગ પાયલ પહેરી શકો છો. ચાંદીની પાયલ કરતા ઇમીટેશનની પાયલ દુલ્હનની પહેલી પસંદ બની રહી છે. પાયલથી યુવતીઓના પગ સુંદર અને સુડોળ લાગે છે. અને એમાં પણ જો તમે પાયલની સાથે પગની આંગળીઓમાં પહેરવાની વીંટી પણ પહેરો તો એ ખૂબ જ સુંદર લાગશે. જડતરની પાયલ પણ ડીસન્ટ લુક આપશે. જો નવવધૂના ઘરેણાં મોતીના હોય તો જડતરની પાયલ અથવા તો મોતીની પાયલ અત્યારે જે બજારમાં મળી રહી છે તે ખૂબ જ સરસ લાગશે. ચાંદીની પાયલમાં મોતી કે ડાયમંડ જડેલી પાયલ પણ સારી લાગે છે. જો તમારે રોજબરોજ પહેરવા માટે પાયલ લેવી હોય તો ચાંદીની પાયલ પર પસંદગી ઉતારી શકો છો. કારણ કે ઇમીટેશનની પાયલ કાળી પડી જવાનો ડર રહેશે. જો એવી ન લેવી હોય અને સિંપલ પાયલ જ લેવી હોય તો ઇલાસ્ટીક વાળી એંકલેટ પણ આવે છે એ પણ તમે ખરીદી શકો છો. બજારમાં આ પ્રકારની પાયલ ખૂબ સસ્તી પણ મળી રહે છે.